Гэтая слаўная жанчына ніколі не пройдзе міма чужога гора. Толькі адзін выпадак раскажу. У іхняй мясцовасці жыве сляпы хлопец-музыкант. То брацік часта прыводзіць яго на сядзібу да Веры Ігнатаўны. Двум творчым людзям заўсёды ёсць пра што пагутарыць. А ўлетку, калі паспеюць ягады, Вера Ігнатаўна запрашае сваіх гасцей частавацца імі проста з куста. Асалода! Усё свежае, смачнае, вітаміннае.